Fornuft og følelse

Fornuft og følelse er en roman skrevet av Jane Austen, utgitt i 1811. Dette var den første romanen av Austen som ble utgitt.

Historien handler om Elinor og Marianne, de to døtrene til Mr. Dashwood og hans andre kone.

Figurer
Henry Dashwood – en velstående mann som dør i begynnelsen av historien. Vilkårene for eiendommen hans hindrer ham i å testamentere noe til sin andre kone og barna deres. Han ber John, sin sønn fra første ekteskap, om å sikre hans andre kone og deres tre døtre økonomisk.

Mrs. Dashwood – Henry Dashwoods andre kone.

Elinor Dashwood – den fornuftige og reserverte eldstedatteren til  Mr. og Mrs. Henry Dashwood. Hun er 19 år i begynnelsen av boken.

Marianne Dashwood —  Mr. og Mrs. Henry Dashwoods datter nummer to. Hun er 16 år i begynnelsen av boken.

Margaret Dashwood – den yngste datteren til Mr. og Mrs. Henry Dashwood. Hun er 13 år i begynnelsen av boken.

John Dashwood –  sønn av  Henry Dashwood og hans første kone. Han ønsker å behandle sine halvsøstre godt, men er opptatt av penger og blir lett overtalt av sin kone.

Fanny Dashwood – John Dashwoods kone, og søster av Edward og Robert Ferrars. Hun er forfengelig, egoistisk og snobbete.

Sir John Middleton – en fjern slektning av Mrs. Dashwood.

Lady Middleton – Sir John Middletons kone.

Mrs. Jennings — mor til  Lady Middleton og Charlotte Palmer. 

Edward Ferrars – den eldste av Fanny Dashwoods to brødre.

Robert Ferrars — lillebroren til Edward Ferrars og Fanny Dashwood.

Mrs. Ferrars – mor til Fanny Dashwood og Edward og Robert Ferrars.

Oberst Brandon – en nær venn av Sir John Middleton. 

John Willoughby – nevø av Sir John og Lady Middleton.

Charlotte Palmer – datter av  Mrs. Jennings. Lady Middletons lillesøster.

Thomas Palmer – ektemannen til Charlotte Palmer.

Lucy Steele – en ung, fjern slektning av Mrs. Jennings.

Anne/Nancy Steele – Lucy Steeles eldre søster.

Miss Sophia Grey – en velstående arving som Mr. Willoughby gifter seg med for å beholde sin komfortable livsstil etter at han blir gjort arveløs av sin tante.

Lord Morton – far til Miss Morton.

Miss Morton – en velstående dame som Mrs. Ferrars ønsker at hennes eldste sønn, Edward, og senere Robert, skal gifte seg med.

Mr. Pratt – onkel til Lucy Steele.

Eliza Williams – datter av Elizabeth Williams.

Elizabeth Williams. 

Mrs. Smith – den velstående tanten til Mr. Willoughby.

Handling 
Henry Dashwood, hans andre kone, og deres tre døtre har i mange år bodd sammen med Henrys rike onkel ved Norland Park, et stort landsted i Sussex. Mot slutten av livet bestemmer onkelen at hans eiendom og penger skal testamenteres til Henry, deretter til Henrys første sønn (fra hans første ekteskap) John Dashwood. Onkelen dør, men Henry lever bare ett år etter det. På dødsleiet får Henry Dashwood et løfte fra sønnen John om å ta seg av sine halv-søstre. 

Men straks etter at Henry er død, overtaler Johns grådige kone, Fanny, ektemannen sin til å gi avkall på dette løftet. Fanny overbeviser ham snart til å ikke hjelpe resten av familien hans økonomisk. Søstrene hans står derfor uten penger eller passende sted å bo, noe som byr på veldig store problemer i et samfunn som legger veldig stor vekt på sosial status og rikdom. John og Fanny flytter umiddelbart inn som de nye eierne av Norland Park. Men de andre Dashwood-kvinnene blir behandlet som uvelkomne gjester av en ondskapsfull Fanny.

I mellomtiden besøker Fannys bror, Edward Ferrars, Norland Park og blir raskt tiltrukket av Elinor. Men Fanny avviser deres spirende romantikk, og fornærmer fru Dashwood. Dashwood-søstrene føler seg derfor presset til å inngå ekteskap til menn av høyere økonomisk status, slik at familien deres kan klare seg mye bedre økonomisk. Men de forelsker seg likevel i en andre menn de tilsynelatende aldri kan få. Kvinnene må derfor velge om de skal følge det som blir forventet av dem fra resten av samfunnet, eller om de skal følge følelsene sine.

Filmatisering
Fornuft og følelser, film fra 1995 (Columbia Pictures/Mirage)
Sense & Sensibility, TV-serie fra 2008 (BBC), utgitt som film på DVD.
Sense and Sensibility, TV-serie fra 1981 (BBC)
Sense and Sensibility, TV-serie fra 1971 (BBC)

Engelske romaner
Bøker fra 1811